**Stanovisko kontrolóra obce Sihelné k Záverečnému účtu obce za rok 2020**

V súlade s ods. 1 písm. c) § 18f zákona č.369/1990 Zb. o obecnom zriadení v znení neskorších predpisov predkladám obecnému zastupiteľstvu stanovisko k záverečnému účtu obce Sihelné za rok 2020. Predložené stanovisko je vypracované na základe predkladaného návrhu záverečného účtu obce Sihelné, schváleného rozpočtu na rok 2020 a jeho úprav.

Návrh záverečného účtu obce Sihelné za rok 2020 bol spracovaný v zmysle zákona 523/2004 o rozpočtových pravidlách verejnej správy, zákona 583/2004 o rozpočtových pravidlách územnej samosprávy a zákona 369/1990 o obecnom zriadení v znení neskorších zmien a doplnkov. Počas celého účtovného obdobia roku 2020 postupovala obec v zmysle zákona SNR č. 369/1990 Zb. o obecnom zriadení, Zákona SNR č. 138/1991 Zb. o majetku obcí, Zákona SNR č. 523/2004 Z. z. o rozpočtových pravidlách, Zákona č. 431/2002 Z. z. o účtovníctve, Opatrenia Min. financií SR č. 24501/2003-92, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, štátne fondy, príspevkové organizácie obce a vyššie územné celky v znení neskorších predpisov.

 Záverečný účet obce Sihelné obsahuje všetky zákonom stanovené údaje. Podľa § 16 odst. 5 zákona o rozpočtových pravidlách územnej samosprávy ZÁVEREČNÝ ÚČET obsahuje:

a) údaje o plnení rozpočtu v podrobnom členení podľa § 10 ods. 3 zákona o rozpočtových pravidlách územnej samosprávy v súlade s rozpočtovou a ekonomickou klasifikáciou,

b) bilanciu aktív a pasív v ich zhodnosti,

c) prehľad o stave a vývoji dlhu obce,

d) údaje o hospodárení príspevkových a rozpočtových organizácií,

e) prehľad o poskytnutých zárukách,

f) náklady a výnosy podnikateľskej činnosti,

g) dotácie, programy obce, ich rozpočtovanie, rezervný fond, audítorská správa

Zároveň je splnená aj zákonom stanovená podmienka prerokovať návrh záverečného účtu najneskôr do šiestich mesiacov po uplynutí rozpočtového roka. Taktiež obec má povinnosť dať si overiť účtovnú závierku audítorom. Individuálna účtovná závierka obce Sihelné, je overovaná audítorom, v súlade s § 19 zákona o účtovníctve č. 431/2002 Z. z. Záverečný účet obce bol v súlade s § 9 ods. 2 zákona o obecnom zriadení zverejnený v stanovenej lehote na internetovej stránke obce a úradnej tabuli, bol prerokovaný na zasadnutí obecného zastupiteľstva obce Sihelné. Všetky uvedené materiály sú k nahliadnutiu v účtovnej jednotke.

Pri spracovaní stanoviska boli čerpané informácie a poznatky z týchto dokumentov:

* výpisy z účtov od 1. 1. 2020 a k 1. 1. 2021
* výkaz o plnení rozpočtu k 31. 12. 2020
* súvaha k 31. 12. 2020
* výkaz ziskov a strát k 31. 12. 2020
* záverečný účet obce k 31. 12. 2020
* výpisy z účtov k 31. 12. 2020

**Údaje o plnení rozpočtu**

Finančné hospodárenie obce Sihelné sa riadilo programovým rozpočtom obce na rok 2020, ktorý bol schválený na Obecnom zastupiteľstve dňa 13. 12. 2019 uznesením č. E/6, obsahuje 12 programov, prislúchajúce podprogramy, zámery, ukazovatele a ciele rozpočtovaného roka. Bol zostavený ako vyrovnaný rozpočet. Prvá úprava programového rozpočtu Obce Sihelné bola schválená uznesením č. E/2. na zasadnutí Obecného zastupiteľstva dňa 25. 9. 2020 a druhá úprava bola 18. 12. 2020 uznesením č. E/2. V rozpočte boli vyrovnané príjmy a výdavky rozpočtu. Programový rozpočet bol zostavený v zmysle zákona č. 583/2004 Z. z. - §10 odsek 7) o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,  je vnútorne členený na bežný rozpočet a kapitálový rozpočet.

**Prehľad schváleného rozpočtu a jeho zmien v priebehu roka 2020 v celých EUR**

|  |  |  |  |
| --- | --- | --- | --- |
|  | **Schválený rozpočet**  | **Rozpočet po zmenách** | **Skutočnosť****k 31. 12. 2020** |
| **Bežný rozpočet**  |  |  |  |
| Bežné príjmy | 1 251 522 | 1 208 252 |  **1 125 763,04** |
| Bežné výdavky |  957 540 | 1 076 704 | **830 231,80** |
| Hospodárenie za bežný rozpočet- **prebytok** |  293 982  |  131 548  | **295 531,24** |
| **Kapitálový rozpočet** |  |  |  |
| Kapitálové príjmy |  907 690 |  878 690 |  **439 572,31** |
| Kapitálové výdavky |  1 106 641 | 1 177 648 |  **618 501,09** |
| Hospodárenie za kapitálový rozpočet - **schodok** |  - 198 951 |  - 298 958 |  **- 178 928,78** |
| **Finančné operácie:**  |  |  |  |
| Príjmové finančné operácie |  29 000 |  206 741 |  **185 774,14**  |
| Výdavkové finanč. operácie |  124 031 |  39 331 |  **30 383,65** |
| **Príjmy celkom:** | **2 188 212** |  **2 293 683** |  **1 751 109,49** |
| **Výdavky celkom:** | **2 188 212** |  **2 293 683** |  **1 479 116,54** |

**Plnenie bežných príjmov za rok 2020**

|  |  |  |
| --- | --- | --- |
| **Rozpočet na rok 2020** | **Skutočnosť k 31. 12. 2020** | **%** |
| 1 208 252 | 1 125 763,04 | 93,17 |

**Čerpanie bežných výdavkov za rok 2020**

|  |  |  |
| --- | --- | --- |
| **Rozpočet na rok 2020** | **Skutočnosť k 31. 12. 2020** | **%** |
| 1 076 704  | 830 231,80 | 77,10 |

Rozpočet bol zostavený v zmysle § 10 zákona o rozpočtových pravidlách územnej samosprávy jeho vnútorné členenie je v súlade s týmto zákonom. Obsahuje bežný a kapitálový rozpočet v členení na príjmy a výdavky a finančné operácie. V rozpočte sú vyjadrené finančné vzťahy k ŠR v rámci financovania prenesených kompetencií štátu, finančné vzťahy k právnickým osobám, ktorým sa poskytli prostriedky z rozpočtu obce.

**Výsledok hospodárenia**

Príjmy celkom 1 751 109,49

Výdavky celkom 1 479 116,54

Prebytok/schodok hospodárenia obce 271 992,95

Vylúčenie z prebytku

Fond prevádzky údržby 21 603,24

Sociálny fond 2 173,01

Stravovací účet (8008) 1 249,65

Školská jedáleň (5026) 14 085,50

Návratný fin. výpomoc 46 494,00

Dotačný účet PZ 4006972028 30 000,00

**Upravené hospodárenie obce 156 387,55**

**Bilancia aktív a pasív**

Pri vykonanej analýze bilancie aktív a pasív majetok obce v roku 2020 vzrástol a to z dôvodu rekonštrukcie kotolne v CZŠ, oprava bytov, hasičská TATRA repas, protipovodňový vozík, IVEKO, materiálne vybavenie ŠJ, MŠ, OcÚ, prístavba MŠ a iné, o čom hovorí nasledovná tabuľka:

|  |  |  |
| --- | --- | --- |
| **NÁZOV AKTÍV** | **POČIATOČNÝ STAV k 1. 1. 2020**  | **KONEČNÝ STAV k 31. 12. 2020** |
| **Majetok spolu z toho:** | **2 929 285,71** | **3 638 112,97** |
| Neobežný majetok | 2 533 626,29 | 3 094 996,75 |
| Obežný majetok |  393 463,91 |  540 204,90 |
| Časové rozlíšenie |  2 195,51 |  2 911,32 |
| **NÁZOV PASÍV** |  |  |
| **Pasíva celkom z toho:** | **2 929 285,71** | **3 638 112,97** |
| Vlastné imanie | 1 607 930,11 | 1 828 009,47 |
| Záväzky |  429 108,55 |  397 760,56 |
| Časové rozlíšenie |  892 247,05 | 1 412 342,94 |

Zrkadlom majetku obce je výkaz SÚVAHA k 31. 12. 2020, do ktorého sa premietnu všetky skutočnosti zúčtované v účtovníctve. Aktíva a pasíva sú vyrovnané. Strana PASÍV tvorí zdroje krytia majetku a jedným z týchto zdrojov sú aj ZÁVÄZKY, ktoré predstavujú cudzie zdroje využívané v hospodárení obce.

**Rozpis záväzkov, ktoré obec k 31. 12. 2020 eviduje v účtovných výkazoch**

 - rezervy 1 000,00 €

 - záväzky soc. fond 2 393,28 €

 - dodávateľom, nevyplatené fa 4 872,09 €

 - ostatné záväzky, zábezpeka, nájom, ŠFRB 132 658,17 €

 - ostatné zúčtovanie rozpočtu obce, dotácia PZ 37 007,12 €

- ostatné záväzky ŠFRB 4 591,59 €

- iné záväzky, DDS, stravné 15 539,59 €

 - zamestnanci 21 502,11 €

 - zúčtovanie s orgánmi soc. poistenia 14 231,70 €

 - priame dane, voči daňovému úradu 2 963,54 €

 - bankové úvery a výpomoci 161 001,37 €

záväzky celkom:  **397 760,56 €**

Sú to záväzky voči dodávateľom, nevyplatené faktúry, ostatné záväzky, voči zamestnancom tieto prezentujú zúčtované mzdy a sociálne náklady zamestnancov obce za mesiac december vyplatené v januári, bankové úvery

**Rozpis pohľadávok, ktoré obec k 31. 12. 2020 eviduje v účtovných výkazoch**

- ostatné pohľadávky (elektrika v januári) 429,26 € - pohľadávky z nedaňových príjmov, komunálny odpad 1 771,27 €

- pohľadávky z daňových príjmov obce DzN 3 068,35 €

- spoločný stav. úrad 6 032,41 €

pohľadávky celkom: **11 301,29 €**

**Bankové úvery a výpomoci**

Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:

1. celková suma dlhu obce neprekročí **60%** skutočných bežných príjmov predchádzajúceho rozpočtového roka a
2. suma ročných splátok návratných zdrojov financovania vrátane úhrady výnosov neprekročí **25%** skutočných bežných príjmov predchádzajúceho rozpočtového roka.

|  |  |  |
| --- | --- | --- |
| **Zostatok istiny k 31. 12. 2020** | **Skutočné bežné príjmy k 31. 12. 2020** | **§ 17 ods.6 písm. a)** |
| 161 001,37 | 1 125 763,04 | **14,30%** |

 Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov za rok 2020** | **Skutočné bežné príjmy k 31. 12. 2020** | **§ 17 ods.6 písm. a)** |
| 161 001,37 | 1 125 763,04 | **1,49%** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Prehľad úverov k 31. 12. 2019**

|  |  |  |  |  |  |  |
| --- | --- | --- | --- | --- | --- | --- |
| Veriteľ  | Účel | Výška poskytnutého úveru | Ročná splátka istiny za rok 2020 | Ročná splátka úrokov za rok 2020 | Zostatok úveru (istiny) k 31.12.2020 | Roksplatnosti |
| Prima banka | BU | 232 357,43 | 7 966,56 | 3 914,22 | 114 507,37 | 2036 |
| ŠFRB (1%) |  |  65 923,12 | 2 104,53 | 439,95 | 42 248,16 | 2038 |
| ŠFRB (0%)  |  |  38 335,00 | 2 555,64 | 0,00 | 9 797,02 | 2024 |
| ŠFRB (0,5%) |  |  88 290,00 | 4 214,37 | 425,43 | 81 633,29 | 2039 |
| Návratné zdroje | Fin. výpomoc | 46 494,00 |  |  |  | 2024 |

**Úver č. 210416** bol použitý na rekonštrukciu a asfaltovanie miestnych komunikácií, mesačná splátka je v sume 663,88 €. Nesplatený stav istiny úveru k 31. 12. 2020 je v sume 114 507,37 €, splatnosť do roku 2036. **ŠFRB 1%** bol použitý na zateplenie bytovky 215, mesačne sa spláca v sume 212,04 €.

Nesplatený stav istiny úveru k 31. 12. 2020 je v sume 42 248,16 €, splatnosť do roku 2038. **ŠFRB 0%** bol použitý na nadstavbu štyroch bytov v bytovke 215, mesačne sa spláca v sume 212,97 €. Nesplatený stav istiny úveru k 31. 12. 2020 je v sume 9 797,02 €, splatnosť do roku 2024.

**ŠFRB 0,5%** bol použitý na zateplenie bytového domu 485, mesačne sa spláca v sume 386,65 €. Nesplatený stav istiny úveru k 31. 12. 2020 je v sume 81 633,29 €, splatnosť do roku 2039.

Splácanie úverov poskytnutých zo ŠFRB je v náväznosti na ročnú úhradu nájomného za byty realizované z úverových zdrojov tohto fondu. Podľa § 17 ods. 6, 7, 8 zákona č. 583/2004 Z. z. o rozpočtových pravidlách územnej samosprávy do celkovej sumy dlhu obce podľa odseku 7 sa nezapočítavajú záväzky z úverov poskytnutých z bývalých štátnych fondov a z úveru poskytnutého zo Štátneho fondu rozvoja bývania na výstavbu obecných nájomných bytov vo výške splátok úveru, ktorých úhrada je zahrnutá v cene ročného nájomného za obecné nájomné byty.

V súvislosti s negatívnym vývojom hospodárenia obcí v roku 2020 ovplyvneným predovšetkým pandémiou ochorenia COVID-19 mala vláda SR záujem kompenzovať výpadok príjmov subjektom územnej samosprávy. Reaguje na pokles výberu dane z príjmov fyzických osôb, budú poskytované návratné finančné výpomoci subjektom územnej samosprávy na výkon ich samosprávnych pôsobnosti. Obec Sihelné mala výpadok dane z príjmov fyzických osôb za rok 2020 v sume 46 494 €.

**Rozpis zrealizovaných nákladov a výnosov**

|  |  |  |
| --- | --- | --- |
| **Celkové výnosy rok 2020** | **Celkové náklady rok 2020** | **Kladný výsledok hospodárenia** |
| 1 170 798,65 | 954 391,29 | 216 407,40 |

**Stav na účtoch k 31. 12. 2020**

Bežný účet (2001) 107 903,44 €

Byty, nájom (4007) 44 691,40 €

Materská škôlka (3004) 1 426,22 €

Školská jedáleň (5026) 14 085,50 €

Stravovací účet (8008) 1 249,65 €

Hmotná núdza (4015) 646,24 €

Odpady (6010) 12 194,31 €

Fond prevádzky údržby 21 603,24 €

Rezervný fond (7013) 10 000,00 €

Sociálny fond (6002) 2 173,01 €

Dotačný účet PZ 4006972028 30 000,00 €

Návratná fin. výpomoc 46 494,00 €

**Vyúčtovanie sociálneho fondu (6002)**

Počiatočný stav k 31. 12. 2019 **2 597,32 €**

Prírastky:

povinný prídel 2 551,39 €

Úbytky:

Príspevok na stravovanie 178,29 €

čerpanie soc. fondu, odchodné 50,00 €

obecný ples 690,00 €

rekreácia v kúpeľoch 2 000,00 €

úroky a poplatky 57,41 €

Konečný stav k 31. 12. 2020  **2 173,01 €**

**Prehľad o poskytnutých dotáciách**

Obec v roku 2020 poskytla dotácie v súlade so VZN č. 2/2016 o dotáciách, právnickým osobám, fyzickým osobám - podnikateľom na podporu všeobecne prospešných služieb alebo verejnoprospešný účel.

|  |  |  |  |
| --- | --- | --- | --- |
| **Žiadateľ o dotáciu** | **Suma odsúhlasená OZ** | **Využitá dotácia** | **Nevyužitá suma** |
| Spoločná úradovňa | 3 672,00 | 2 530,49 | 1 141,51 |
| Príspevok TJ | 2 531,60 | 2 531,60 | 0,00 |
| Príspevok Charite | 534,72 | 534,72 | 0,00 |
| Príspevok školský klub  | 12 868,56 | 12 868,56 | 0,00 |
| Príspevok DP | 75 825,00 | 69 300,00 | 6 525,00 |
| Príspevok prechod Sihel. chotárom | 250,00 | 171,06 | 78,94 |
| Príspevok Hasiči | 1 500,00 | 204,80 | 1 295,20 |
| Príspevok dôchodca | 700,00 | 333,24 | 366,76 |
| Príspevok Erko | 700,00 | 702,00 | -2 |
| Príspevok CZS | 1 602,00 | 1 602,00 | 0 |
| Príspevok Stolný tenis | 200,00 | 80,70 | 119,30 |

Pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich nevyčerpali v stanovenej sume z dôvodu pandémie COVID 19.

**Hospodárenie príspevkovej organizácie**

**Stavba rozpočtu:**

Súčasťou hospodárenia obce je aj výsledok hospodárenia príspevkovej organizácie zriadené obcou Sihelné, ktorá je napojená na rozpočet obce. Finančné hospodárenie príspevkovej organizácie obce Sihelné sa riadilo rozpočtom na rok 2020, ktorý bol schválený na Obecnom zastupiteľstve dňa 13. 12. 2019 uznesením č. E/7., ktorý bol zostavený podľa rozpočtovej klasifikácie stanovenej MF SR. Rozpočet bol zostavený ako vyrovnaný.

Prvá úprava rozpočtu príspevkovej organizácie obce Sihelné bola schválená uznesením č. E/4. na zasadnutí Obecného zastupiteľstva dňa 18. 12. 2020.

V rozpočte boli vyrovnané príjmy a výdavky rozpočtu. Príjmy a výdavky zodpovedajú ust. § 26 a 27 zákona o rozpočtových pravidlách.

**Prehľad schváleného rozpočtu príspevkovej organizácie a jeho zmien v priebehu roka 2020 v celých EUR**

|  |  |  |  |  |
| --- | --- | --- | --- | --- |
|  | **Rozpočet**  | **I. úprava** | **Po úprave** | **Skutočnosť** |
| **Bežný rozpočet**  |  |  |  |  |
| Bežné príjmy | 110 825 | - 9 900 |  92 215 | **94 678,97**  |
| Bežné výdavky | 110 825 | - 9 900  | 100 925 | **89 333,35** |
| Príj. fin operácie | - | - |  8 710 |  **8 673,80**  |
| **Príjmy celkom:** | **110 825** |  **- 9 900**  | **100 925**  | **103 352,77** |
| **Výdavky celkom:** | **110 825** | **- 9 900**  | **100 925**  |  **89 333,35** |

**Rozpis zrealizovaných nákladov a výnosov**

**Hlavná činnosť Podnikateľská činnosť**

Výnosy 69 300,00 25 014,21

Náklady 68 736,59 24 289,16

----------------------------- -------------------------------

 563,41 725,05

Hospodársky výsledok **1 288,46**

**Bilancia aktív a pasív**

Pri vykonanej analýze bilancie aktív a pasív majetok príspevkovej org. v roku 2020 mierne klesol o čom hovorí nasledovná tabuľka:

|  |  |  |
| --- | --- | --- |
| **NÁZOV AKTÍV** | **POČIATOČNÝ STAV k 1. 1. 2020** | **KONEČNÝ STAV k 31. 12. 2020** |
| **Majetok spolu z toho:** | **275 643,80** | **271 451,82** |
| Neobežný majetok | 262 508,44 | 255 049,44 |
| Obežný majetok |  13 079,07 | 16 346,09 |
| Časové rozlíšenie |  56,29 |  56,29 |
| **NÁZOV PASÍV** |  |  |
| **Pasíva celkom z toho:** | **275 643,80** | **271 451,82** |
| Vlastné imanie |  11 307,30 |  12 476,34 |
| Záväzky | 264 336,50 | 258 975,48 |
| Časové rozlíšenie | - | - |

**Rekapitulácia záväzkov**

Príspevková org. k 31. 12. 2020 eviduje v účtovných výkazoch záväzky:

- záväzky soc. fond 166,04 €

- dodávatelia, nevyplatené fa, stravné 389,93 €

- zúčtovanie transferov (majetok vodovod) 250 906,89 €

- zamestnanci (zúčtované mzdy za mesiac december v januári) 3 446,40 €

- zúčtovanie s orgánmi soc. poistenia 2 201,26 €

- priame dane 169,88 €

- iné záväzky 36,29 €

- daň z pridanej hodnoty 1 658,79 €

Záväzky celkom: **258 975,48 €**

**Rekapitulácia pohľadávok**

Príspevková org. k 31. 12. 2020 eviduje v účtovných výkazoch pohľadávky: Sú to pohľadávky: - odberatelia (nezaplatené fa voda, obyvatelia obce stroje) 1 638,30 €

- daň z príjmov 1,39 €

Pohľadávky celkom: **1 639,69 €**

**Stav na účtoch k 31. 12. 2020**

Hlavná činnosť 002 84,08 € Vedľajšia činnosť 003 13 957,43 €

Sociálny fond 179,34 €

**Zhrnutie**

Návrh záverečného účtu je spracovaný v súlade so všeobecne záväznými právnymi predpismi - zákonom č. 523/2004 zákon o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a zákonom č. 583 / 2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Obec v priebehu roka 2020 zabezpečovala všetky základné činnosti súvisiace so samostatným hospodárením a vlastným majetkom a prenesenou kompetenciou.

Hlavná hospodárska činnosť príspevkovej organizácie je poskytovanie služieb, verejnoprospešných prác pre obyvateľov v obci, údržba, správa a oprava obecného majetku, zimná údržba komunikácii, likvidácia skládok a odpadov. V roku 2020 príspevková org. robila pomocné práce pri demontáži kotolne CZŠ, infraštruktúru na novej ulici Lengy, búracie práce a rekonštrukcia priestorov knižnice KD, vybudovanie malej kuchynky pri malej sále, potiahnuté vodovodné potrubie 300 m.

V oblasti podnikateľskej činnosti sa poskytovali služby a to hlavne zemné práce pre našich občanov, ako aj pre iné podnikateľské subjekty. Hospodárenie príspevkovej organizácie – drobná prevádzka za rok 2020 v hlavnej činnosti je kladné 563,41. V podnikateľskej činnosti je výsledok hospodárenia tiež kladný 725,05 €. Celkový výsledok hospodárenia je kladný v sume 1 288,46 €. V roku 2020 bola suma poskytnutého transferu od obce 63 900 €, je to menej ako v roku 2019. Na hospodárení príspevkovej org. sa odrazila pandémia COVID 19, napríklad neboli vyťažené pracovné stroje, zníženie miezd. Zostatky finančných prostriedkov v rozpočtovej a príspevkovej organizácii – drobná prevádzka súhlasia s účtovným stavom a so stavom vykázaným v ZÁVEREČNOM ÚČTE OBCE.

Možno konštatovať, že záverečný účet obce Sihelné obsahuje údaje o plnení rozpočtu príjmov a výdavkov v členení podľa rozpočtovej klasifikácie, tvorbu a použitie prostriedkov, bilanciu aktív a pasív, prehľad o stave a vývoji bankových úverov.

**Záverom odporúčam Obecnému zastupiteľstvu, aby schválilo záverečný účet a celoročné hospodárenie obce a hospodárenie príspevkovej organizácie Sihelné za rok 2020 bez  výhrad.**

V Sihelnom 14. mája 2021

 Bc. Anna Luscoňová

 kontrolór obce

Vyvesené na obecnej tabuli dňa: 14. 5. 2021

Zvesené dňa: 28. 5. 2021

Schválené dňa: 28. 5. 2021 uznesenie č. A/3.